ब्राह्मण पत्रिका: श्री आदि गौड़ ब्राह्मण समाज सामूहिक विवाह के सम्मेलन में 27 जोड़े विवाह बंधन में बंधेंगे
श्री आदि गौड़ ब्राह्मण समाज सामूहिक विवाह के सम्मेलन में 27 जोड़े विवाह बंधन में बंधेंगे
जयपुर। श्री आदि गौड़ ब्राह्मण समाज सामूहिक विवाह समिति की ओर से अक्षय तृतीय पर 6 मई, 2011 को 20वां अखिल भारतीय सामूहिक विवाह सम्मेलन आयोजित किया जाएगा। मंत्री देवकी नंदन तिवारी ने बताया कि इंदिरा बाजार के कल्याणजी के रास्ते में स्थित कायस्थों की बगीची में यह आयोजन होगा। कार्यक्रम की अध्यक्षता श्री आदि गौड़ ब्राह्मण (मूर्ति कलाकार) संस्था के अध्यक्ष एवं श्री आदि गौड़ ब्राह्मण समाज सामूहिक विवाह समिति के संस्थापक सत्यनारायण नाठा करेंगे। मुख्य अतिथि महापौर ज्योति खंडेलवाल होंगी। विशिष्ट अतिथि के रूप में सांसद महेश जोशी, अश्क अली टांक, यातायात एवं परिवहन मंत्री बृजकिशोर शर्मा, उपमहापौर मनीष पारीक, विधायक मोहनलाल गुप्ता, राजस्थान पुलिस आयुक्त बी.एल. सोनी, पूर्व विधायक रामेश्वर दयाल भारद्वाज, सर्व ब्राह्मण महासभा के अध्यक्ष पं. सुरेश मिश्रा, वार्ड 61 की पार्षद सुनीता आंकड़, वार्ड 62 की पार्षद बेगम नूरजहां, वार्ड 63 के पार्षद गुलाम नवी, वार्ड 40 के पूर्व पार्षद मनमोहन शर्मा (एडवोकेट), पूर्व पार्षद प्रेमलता शर्मा आदि उपस्थित रहेंगे।
तिवारी ने बताया कि अक्षय तृतीय पर विभिन्न रीति-रिवाजों के बाद सुबह 11:00 बजे भिंडों का रास्ता दूसरा चौराहा स्थित राजाराम धर्मशाला से सामूहिक निकासी निकाली जाएगी, जो चांदपोल बाजार, खजाने वालों का रास्ता, श्री बद्रीनाथजी का मंदिर, श्री बिहारी जी का मंदिर इंदिरा बाजार होती हुई आयोजन स्थल कल्याणजी का रास्ता स्थित कायस्थों की बगीची पहुंचेगी। गोधूली बेला में पाणिग्रहण संस्कार होगा।
इन्हें दिया विशेष निमंत्रणतिवारी ने बताया कि कार्यक्रम के लिए मुख्यमंत्री अशोक गहलोत, चिकित्सा एवं स्वास्थ्य मंत्री दुर्रु मियां, राज्यपाल शिवराज पाटील, विधानसभा में प्रतिपक्ष के उपनेता घनश्याम तिवाड़ी, पूर्व विधायक एवं राजस्थान ब्राह्मण महासभा के अध्यक्ष भंवरलाल शर्मा, भाजपा अध्यक्ष अरुण चतुर्वेदी, भाजपा के पूर्व अध्यक्ष ललित किशोर चतुर्वेदी, विधायक अशोक परनामी, विधायक कालीचरण सराफ, नरपत सिंह राजवी, प्रताप सिंह खाचरियावास, राजपाल सिंह शेखावत व गंगासहाय शर्मा को विशेष निमंत्रण दिया गया है।
यह होगा उपहारसमिति की ओर से प्रत्येक वर को सफारी सूट, बनियान, रुमाल, चूंदड़ी का साफा व सोने की अंगूठी दी जाएगी तथा प्र्रत्येक वधू को सोने का टीका, लौंग, टॉप्स, चांदी की पायजेब, मंगलसूत्र, बिछिया जोड़ी, चार चूडिय़ां एवं वस्त्र उपहार स्वरूप दिए जाएंगे।
संपर्क सूत्रअधिक जानकारी के लिए विवाह समिति अध्यक्ष सूरजनारायण नाठा से (9829068144), मंत्री देवकीनंदन तिवारी से (9460145965) एवं संयोजक पं. कमल प्रसाद भारद्वाज से (9829066617) पर संपर्क किया जा सकता है।